SA in die greep van korrupsie, bedrog en gierigheid, sê IVP-leier | Maroela Media
SA in die greep van korrupsie, bedrog en gierigheid, sê IVP-leier
Mangosuthu Buthelezi. Foto: GCIS
Mangosuthu Buthelezi, leier van die Inkatha Vryheidsparty (IVP) het Saterdag gesê Suid-Afrika is onder aanval, maar die vyand kom nie van buite met vuurwapens en messe nie; die wapens is korrupsie, bedrog, gierigheid en ontkenning.
“Die korrupsie en staatskaping waarvan ons hoor kom nie uit die bloute nie. Sommige mense probeer die skuld plaas op voormalige pres. Jacob Zuma,” het hy tydens die IVP se verkiesingsveldtog in Bergville in KwaZulu-Natal gesê.
Volgens hom was korrupsie al teenwoordig in die regerende ANC nog voor Zuma se presidentskap en “dit is duidelik nog steeds teenwoordig”. “Die verrotting word nou aan die lig gebring, maar daardie verrotting het wortel geskiet en dit groei steeds.”
Hy het gesê in hierdie stadium moes senior leiers al geskors, vervolg en agter tralies gewees het. “Maar daar is net ŉ algehele stilswye. Al wat ons hoor is nog beloftes en slagspreuke om Suid-Afrika te groei, terwyl die land duidelik in ŉ krisis is. Eskom het misluk. Die petrolprys styg. Kos is te duur. Werkloosheid is hoog en groei het byna stagneer en dit skep die bedreiging dat die stelsel van maatskaplike toelaes binnekort ineen kan stort.
“Daar is duidelik ŉ gevaar. Ons land word aangeval. Ons moet dit met ŉ teenstrydige gees bestry. Ons moet teen korrupsie baklei met die waarheid, deursigtigheid en aanspreeklikheid. Eers wanneer ons leiers wat ons kan vertrou in leiersposisies plaas, sal ons sien dat die gety begin draai.”
Kiesers moet partye evalueer wat hulle stem vra. “Moenie net stem vir die een met die hardste stem of die mees indrukwekkende veldtog nie. Luister. Vra vrae. En oorweeg die verlede – want die beste teken of ŉ party eerlik sal wees, is of hulle al vantevore vir jou gejok het. Het hulle vir jou werk en huise belowe? Het jy ŉ huis en ŉ werk? Is jy geleenthede, grond of beginnerskapitaal belowe?”
Die IVP se slagspreuk vir die veldtog is dieselfde een wat die party in 2016 vir die plaaslikeregeringsverkiesing gebruik het: “Vertrou ons”. “Ons het dit duidelik gemaak dat jy ons kan vertrou,” het Buthelezi gesê.
IVP Mangosuthu Buthelezi Verkiesing 2019
ANC aangekla ná hulle ‘geweld aanhits’
Sewe in Gauteng doodgeskiet
Vergeet die ou oom van wat in eie geledere en in sy eie provinsie aangaan. Die Zoeloe-monarg leef in weelde en sy indoena’s sit op groot grond wat hulle nie deel nie en dan eis hulle ook dat nog grond in ander dele van die land wat hul glo toekom. … ‘oorweeg die verlede… en vertrou ons’.. ha, ha…
Ek dink elke party op die stembrief het iets in sy verlede… n geraamte in die kas… n binnegeveg… en n paar dinge waarvoor hulle moet pa staan. Wat ons wel ook weet is dat die regering van die dag n hopelose job doen en gladnie die massas wat breinloos vir hulle stem se belange dra…wat nog tesê van die wat nie eers vir hulle stem. Oom Mangosuthu…. jy is al oud… maar het steeds n stem en die respek van baie mense. Wat gaan dit kos om jou en n klomp ander partyleiers wat ook in n goeie en beter toekoms vir almal glo… en glo dat dit moontlik is… om n tafel te kry… een party te stig… wat regtig die breër SA verteenwoordig…. en die vrot uit te sny? Dit gaan vra dat julle n paar geskille en verskille moet begrawe… maar hoekom nie? Julle sien waarheen alles oppad is, maar elkeen van julle se stem op jul eie maak min inpak. Kry die span bymekaar… ek is seker dit is moontlik.
Agie · 2 weke gelede
Dis met daai BREINLOOS wat jy die hele spul raakvat
Kyk hierna en sien wat in die harde werklikheid alles gebeur wat ons land, ekonomie en alles wat daarmee saamgaan en nog meer, ten gronde trek en geheel en al verwoes –
Die kabinet sal en kan niks doen nie. Die verroting is te vêr gevorderd en SAFCEC sal gelukkig wees om ‘n erkenning van ontvangs te kry.
JaNee · 2 weke gelede
Ja ja … water is nat, rys is wit. Nog net iemand wat sê wat ons almal weet. Praat is goedkoop. Hou op praat en begin iets doen daaromtrent.
Hy praat seker van die “Nuwe Party” in SA wat in die geheim opereer, uiters gevaarlik is vir die land, die ekonomie en sy mense: Ons eie……..KGB = Korrupsie, Gierigheid en Bedrog!!!
Ek het die berig aandagtig gelees. Dis verskriklik. Dis so jammer dat hierdie brief nie wyer publisiteit kry nie.
Toks · 2 weke gelede
Dankie Koos …gelees…skokkend…geen wet en orde en niemand om ons te beskerm nie
En die oom praat die heilige waarheid.
Boella · 2 weke gelede
My vriend was die oom se lyfwag hy het gese die oom is baie slim en goeie mens
Hy is ‘n goeie man . Hy is met rede uit die politiek gehou . As hy die president was sou hierdie land heel anders gelyk het .
Trol · 2 weke gelede
Is die oom nie al vir dekases leier van die ivp nie? Baie ondemokraties en beslis despoties. Is dit nie ook lunreg in teenstelling met die grondwet nie?
Goeie punt wat jy opper. Is daar nie n bepaling dat mens op die uiterste net twee termyne in enige amp mag dien nie?
George in Bloem · 2 weke gelede
Die indoena se eie provinsie is self maar lekker vrot van korrupsie en hy se ook nie veel van die koningshuis nie. Stilswye kan soms heelwat meer se as hard praat of skree.